* **Λευκάδα 4 μέρες 25-28/10/2025. Οδικώς**

**1η Μέρα | Αναχώρηση - Πάργα - Λευκάδα.**

Συγκέντρωση και αναχώρηση από τα γραφεία μας το πρωί  για τη βορειοδυτική ακτή της Ηπείρου. Θα επισκεφθούμε την κουκλίστικη Πάργα για να απολαύσουμε το καφέ μας στο περίφημο λιμανάκι της γοητευτικής πόλης . Χρόνος για καφέ & γεύμα.  Στη συνέχεια θα κατευθυνθούμε στη Λευκάδα με τους γραφικούς οικισμούς, την πυκνή βλάστηση και τους εντυπωσιακούς όρμους με τα διάφανα γαλαζοπράσινα νερά. Τακτοποίηση στο ξενοδοχείο μας και πρώτη γνωριμία με την όμορφη πόλη.

**2η Μέρα | Λευκάδα - Περιήγηση πόλης.**

Πρωινό και αναχώρηση για τη μονή της Παναγίας της Φανερωμένης. Πρόκειται για την πολιούχο του νησιού που γιορτάζει με λαμπρότητα ανήμερα του Αγίου Πνεύματος. Ο ναός χτίστηκε τον 19ο αιώνα και έχει επιρροές από τη ζακυνθινή αρχιτεκτονική. Η θέα από το μοναστήρι είναι μαγευτική. Επόμενη μας στάση το κάστρο της Αγίας Μαύρας, στην είσοδο της Λευκάδας κοντά στην Αμμογλωσσα. είναι ένα από τα πιο επιβλητικά μεσαιωνικά κτίσματα στην Ελλάδα και αποτελεί πρότυπο οχυρωματικής τέχνης εκείνης της εποχής.υψώνεται εντυπωσιακό πρότυπο οχυρωματικής αρχιτεκτονικής του Μεσαίωνα με επτά προμαχώνες και τρία εξωτερικά προτειχίσματα. Σύμφωνα με την παράδοση, το πρώτο περιτείχισμα έγινε κοντά στα 1300 από τον Ενετό ηγεμόνα Ιωάννη Ορσίνι που πήρε τη Λευκάδα ως προίκα, όταν παντρεύτηκε την κόρη του Δεσπότη της Ηπείρου Νικηφόρου του Α΄ . Επόμενη στάση ο περίφημος Ενετικός Ελαιώνας.Μια ανεπανάληπτη εμπειρία αγαλλίασης και ανάτασης προσφέρει στον επισκέπτη της Λευκάδας «ο θείος, βαθύς, ελαιώνας» του λευκαδίτη ποιητή Άγγελου Σικελιανού που τον περιγράφει ως «το ωραιότερο δάσος που γνώρισε». Υπεραιωνόβιες ελιές, μπλέκουν τον ίσκιο τους με πλατάνια, σταματούν τον χρόνο και μεταφέρουν νοερά τον περιηγητή στην ενετική περίοδο του νησιού, τότε που οι Ενετοί (1684) υποχρέωσαν τους κατοίκους να φυτέψουν χιλιάδες ελαιόδεντρα που, το 1770, έφτασαν τις 44.169! Σήμερα ο Ελαιώνας με τα 4.000 δέντρα αποτελεί σημείο αναφοράς για ντόπιους και ξένους που απολαμβάνουν τους περιπάτους στα μονοπάτια του. Το δασος Σκαρών , ο επόμενος σταθμός από τα ωραιότερα σημεία της ενδοχώρας με σπάνια χλωρίδα, με ένα δάσος σπάνιου είδους δρυός, και εντυπωσιακή γεωλογική διαμόρφωση. Η περιοχή με την άγρια επιβλητική της ομορφιά προσφέρεται για περιπατητική περιπλάνηση. Η κορυφή στο τέλος της διαδρομής θα μας ανταμείψει με μια μεγαλειώδη θέα προς τα νησάκια της Λευκάδας. Με εξαιρετικές εικόνες και εντυπώσεις θα απολαύσουμε γεύμα ή καφέ στη παραλία του Αγίου Ιωάννη και θα επιστρέψουμε στο ξενοδοχείο μας για να ξεκουρασθούμε.

**3η Μέρα | Κρουαζιέρα Φισκάρδο - Ιθάκη - Σκορπιός.**

Πρωινό και  αναχώρηση προαιρετικάγια το κοσμοπολίτικο Νυδρί, το πιο τουριστικό μέρος του νησιού και γνωστό γιατί βρίσκεται απέναντι από τον Σκορπιό. Δυνατότητα για μια προαιρετική κρουαζιέρα στο Φισκάρδο της Κεφαλονιάς (εάν το επιτρέπουν οι καιρικές συνθήκες), στη μυθική πατρίδα του Οδυσσέα, Ιθάκη, και στα Πριγκιπόννησα, το Μεγανήσι όπου βρίσκεται και η σπηλιά του θρυλικού υποβρυχίου «Παπανικολή» και τον Σκορπιό του Ωνάση που πλέον έχει αλλάξει ιδιοκτησία. Επιστροφή αργά το απόγευμα στο ξενοδοχείο. Το βράδυ ελεύθερο να περπατήσετε στη μαρίνα του νησιού με τα δεκάδες σκάφη αναψυχής.

**4η Μέρα | Λευκάδα - Πρέβεζα - Άρτα – Επιστροφή.**

Πρωινό και αναχωρούμε για την Πρέβεζα, όπου θα έχουμε χρόνο για περίπατο στην όμορφη πόλη. Στη συνέχεια κατευθυνόμαστε προς την Άρτα με το ομώνυμο γεφύρι διάσημο για τη μοναδική αρχιτεκτονική του, που ενώνει τις όχθες του Άραχθου. Συνεχίζουμε για Γιάννενα. Γεύμα εξ ιδίων σε εστιατόριο με τοπικές σπεσιαλιτέ και στη συνέχεια αναχώρηση με ενδιάμεσες στάσεις για καφέ για την Θεσσαλονίκη . Άφιξη αργά το απόγευμα

|  |  |
| --- | --- |
| **Λευκάδα 4 μέρες** | **Αναχώρηση: 25/10/24 - Πακέτο εκδρομής** |
| **Ξενοδοχείο** | **Κατ.** | **Διατροφή** | **Τιμή σε δίκλινο** | **1ο παιδι** | **Επιβ. Μονόκλινου** | **Γενικές Πληροφορίες** |
| Lefkas | 3\* | Πρωινό | 219€ | 175€ | 90€ |   |
|
|
| **Στη τιμή περιλαμβάνονται:** Τρείς (3) διανυκτερεύσεις σύμφωνα με το πρόγραμμα. Πρωινό στον χώρο του ξενοδοχείου καθημερινά. Μετακινήσεις , περιηγήσεις και ξεναγήσεις και εκδρομές με πολυτελή λεωφορεία σύμφωνα με το παραπάνω πρόγραμμα. Έλληνας έμπειρος συνοδός-αρχηγός του γραφείου μας καθ’ όλη τη διάρκεια της εκδρομής. Ασφάλεια αστικής ευθύνης. **Δεν περιλαμβάνονται:** Τέλη διαμονής. Φιλοδωρήματα, αχθοφορικά. Είσοδοι σε μουσεία, κάστρα, θεάματα, αρχαιολογικούς χώρους και γενικά όπου απαιτείται. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. |
|